רפי קוריאט

רפי קוריאט (נולד ב-1947) הוא בכיר בתעשיית ההיי-טק הישראלית וממקימי תעשיית המוליכים למחצה והננוטכנולוגיה בישראל, חבר המועצה המייעצת של כתב העת סיינטיפיק אמריקן ישראל, הפועלת לעידוד הצעירים למדע וטכנולוגיה, יו"ר משותף של הכנס הבינלאומי לננוטכנולוגיה, ושותף במסגרת המיזם הלאומי ישראל דיגיטלית המתמקד במיוחד בחיזוק הקשר ויצירת שיתופי פעולה בין חוקרים באקדמיה לחברות בתעשייה. בעל תואר ראשון בהנדסת מכונות מהטכניון, תואר שני בהנדסה מאוניברסיטת דרקסל ארצות הברית  ולימודי מנהלים בכירים בהיי-טק באוניברסיטת סטנפורד.

 ביוגרפיה 
 ביוגרפיה מוקדמת 
קוריאט נולד במרוקו למשפחה יהודית אמידה אשר החליטה, בהיותו בן פחות משנה, להשאיר את כל נכסיה מאחור ולהצטרף לגל העלייה הציוני של יהדות מדינות צפון אפריקה אל מדינת ישראל המתהווה. המשפחה התגוררה בשכונת תלפיות שבירושלים. את לימודיו התיכוניים עשה בבית הספר התיכון מקצועי מרכז ברנדייס, אותם סיים בשנת 1965, אז ושובץ לשירות במערך הטכני של חיל האוויר, בתחום טכנאי מכשור ובקרה, כדרג ד', שהיה הדרג הטכני הגבוה בחיִיל.

 לימודים אקדמיים והשתלמויות 
עם סיום שירותו הצבאי ב-1968, המשיך ללימודי תואר בפקולטה להנדסת מכונות בטכניון.
מיד לאחר מכן, הצטרף לחברה האמריקאית המובילה "קיוליק אנד סופה" (Kulicke and Soffa) מהחברות הטכנולוגיות הראשונות שהונפקו בנאסדק בשנת 1971Rodengen J., L., 2002. Fifty Years of Innovation: Kulicke & Soffa. Write Stuff, 192 pages. החברה הקימה את מרכז הפיתוח הישראלי שלה ב"מרכז תעשיות מדע" (מת"ם), וקוריאט נשלח למטה החברה בפילדלפיה, שם פעל והשתלם במשך שלוש שנים, במהלכן השלים תואר שני באוניברסיטת המחקר "דרקסל" שבעיר.

 קריירה 
קוריאט נשלח חזרה לארץ לסייע בהקמת הפעילות הישראלית של החברה, ומונה להיות מהנדסהּ הראשי ואחר כך סמנכ"ל הנדסה וטכנולוגיה של החברה בישראלRodengen J., L., 2002. Fifty Years of Innovation: Kulicke & Soffa. Write Stuff, p. 132.
התפקיד הבא של קוריאט היה בהנהלת החברה האמריקאית במטה בפילדלפיה, שם שימש בתפקידים שונים במשך 13 שנה ומונה לדירקטור עולמי לתחום העסקי והשיווקי, ולאחר מכן לסגן נשיא עולמי להנדסה, פיתוח וטכנולוגיה, עם אחריות לפעילות יתר מרכזי הפיתוח של החברה ברחבי העולםKulick and Soffa Industries, Inc - News, January 10, 1991. בתפקידיו אלה הוביל שינוי אסטרטגי להחלפת טכנולוגיה ביתית בטכנולוגיה של ספק חיצון. השינוי קידם את החברה משמעותית בתחום הראיה הממוחשבתRodengen J., L., 2002. Fifty Years of Innovation: Kulicke & Soffa. Write Stuff, p. 134.

בשנת 1992 חזרו רפי ומשפחתו לישראל ויחד עם ארנון גת הקים את חברת AGI שפיתחה מערכות לתעשיית המיקרואלקטרוניקה שלא פותחו עד אז בישראל. קוריאט התמנה לעמוד בראש החברהעדנה איס, יורדים מקימים מפעל הייטק במגדל העמק. ידיעות אחרונות, 11 ינואר 1993.. זו נרכשה על ידי תאגיד סטיג הגרמני בשנת 1998 וקוריאט היה מנכ"ל פעילות החברה בתחום בישראל ובארצות הבריתAssociation of Electronics & Information Industries, 2001. Israel Semiconductor Equipment Manufacturers, p. 24.
ב-2001 מונה למנכ"ל חברת ההיי-טק "למבדה קרוסינג" שפעלה בתחום התקשורת האופטית ושחלקים ממנה נמכרו לחברות שונות.
מאז חזרתו מארצות הברית לישראל, ובמקביל לפעילותו כמנכ"ל, פעל רפי להקמת שיתופי פעולה בין האקדמיה לתעשייה, ובמסגרת פעילות זו הקים שלושה מאגדים (קונסורציום) מובילים, במטרה ליישם את פירות המחקר האקדמי במוצרים תעשייתיים, ולהרחיב קשרים עסקיים עם גורמים בינלאומיים מובילים. בשנת 1994 הקים את המאגד בתחום המיקרואלקטרוניקה, לרכיבים תת-מיקרונים (Sub-Micron), אשר כלל שבע חברות תעשייה ומספר דומה של קבוצות חוקרים מהאקדמיה, ופעל לפיתוח תהליכים תת-מיקרונים ומערכות משולבות. בשנת 2003, הקים את המאגד בתחום התקשורת האופטית (OptiPac), אשר כלל 17 חברות מובילות מהתעשייה וחוקרים מהאוניברסיטאות, ופעל לפיתוח טכנולוגיות אריזה מתקדמות. בשנת 2009, הקים במשותף עם פרופ' יכין כהן מהטכניון את המאגד לננוטכנולוגיה (NES), הכולל 12 חברות מהגדולות בארץ (רפאל, אלביט מערכות, תעשייה
אווירית, פלסן ועוד), ומספר דומה של קבוצות מחקר מובילות מן האקדמיה. כל אחד משלושת המאגדים, פעל למשך 5 שנים במסגרת תוכניות מגנ"ט של המדען הראשי במשרד התמ"ת.

במקביל לשאר פעילויותיו, משמש קוריאט כחבר המועצה המייעצת של Scientific American ישראל, הפועלת לעידוד הצעירים למדע וטכנולוגיה, כיו"ר משותף של הכנס הבינלאומי לננוטכנולוגיה, ושותף במסגרת המיזם INNI (המיזם הלאומי לננוטכנולוגיה, Israel National Nanotechnology Initiative), ומתמקד במיוחד בחיזוק הקשר ויצירת שיתופי פעולה בין חוקרים באקדמיה לחברות בתעשייה, להפיכת פירות המחקר למוצרים מסחריים. מטרת מיזם INNI היא השגת עדיפות לאומית בתחום הננוטכנולוגיה, שהוא תחום גלובלי, אסטרטגי וחשוב. במהלך התקופה המוזכרת, נבנו 6 מרכזי ננו, מהטובים בעולם, בכל אחד מששת מוסדות המחקר לקידום הפעילות המחקרית, ובמקביל התחזק שיתוף הפעולה עם חברות מן התעשייה. כיום יש בישראל כמה וכמה אלפי חוקרים בתחום הננוטכנולוגיה, הכוללים חוקרים בכירים, חוקרים זוטרים וסטודנטים לתארים גבוהים, וכן 210 חברות הפועלות בתחום. בנוסף, מקדיש קוריאט בהתנדבות חלק נכבד מזמנו לסיוע לתעשייה, למחקר והחינוך, לחיזוק מיזמים לאומיים, וסיוע לחברות הזנק. הוא בעלים של קורל ביזנס שבאמצעותה הוא מסייע לחברות גלובליות וחברות סטארט אפ.

 פרסים 
 Intel's Certificate of Conformance Award, April 1985Inside K&S, Published by Kulick and Soffa Industries, Inc. April, 1985

 קישורים חיצוניים 

 רפי קוריאט באתר WayBackMachine

 הערות שוליים 

2022 02
קטגוריה:בוגרי תיכון סליגסברג-ברנדייס
קטגוריה:בוגרי הטכניון - מכון טכנולוגי לישראל: הנדסת מכונות
קטגוריה:בוגרי אוניברסיטת דרקסל
קטגוריה:ישראלים ילידי מרוקו
קטגוריה:ישראלים שנולדו ב-1947